**ΠΡΑΚΤΙΚΟ ΕΠΙΤΡΟΠΗΣ ΠΡΑΚΤΙΚΗΣ ΑΣΚΗΣΗΣ ΠΡΟΓΡΑΜΜΑΤΟΣ ΣΠΟΥΔΩΝ ΤΜΗΜΑΤΟΣ ΙΣΤΟΡΙΑΣ, ΑΡΧΑΙΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΟΛΙΤΙΣΜΙΚΩΝ ΑΓΑΘΩΝ**

**ΠΡΟΣΩΡΙΝΑ ΑΠΟΤΕΛΕΣΜΑΤΑ ΑΙΤΗΣΕΩΝ ΠΡΑΚΤΙΚΗΣ ΑΣΚΗΣΗΣ**

 **(Αριθμ. 1)**

Στην Καλαμάτα σήμερα 24/04/2024 ημέρα Τετάρτη και περί ώρα 12:00 με τηλεδιάσκεψη συνήλθε σε συνεδρίαση η Επιτροπή Πρακτικής Άσκησης του Προγράμματος Σπουδών του Ιστορίας, Αρχαιολογίας και Διαχείρισης Πολιτισμικών Αγαθών, η σύνθεση της οποίας καθορίστηκε με απόφαση της Γενικής Συνέλευσης του Τμήματος (αριθ. 14/22-04-2024).

Παρόντα μέλη: ο Καθηγητής Χρήστου Αθανάσιος, Τμηματικός Υπεύθυνος της Πρακτικής Άσκησης, η Επίκουρος Καθηγήτρια Μακρή Ανδρονίκη και το μέλος ΕΔΙΠ Δημήτριος Βαχαβιώλος. Τα πρακτικά τηρήθηκαν από το μέλος της επιτροπής Δημήτριο Βαχαβιώλο.

**ΘΕΜΑ 1: Έγκριση αιτήσεων φοιτητών για Πρακτική Άσκηση - ΕΣΠΑ για την περίοδο πρακτικής άσκησης εαρινού εξαμήνου του 2023-24.**

Κατόπιν πρόσκλησης του Τμήματος στις 04.03.2024 για υποβολή αιτήσεων για την επιλογή δεκαπέντε (15) φοιτητών/τριών στο πρόγραμμα Πρακτικής Άσκησης-ΕΣΠΑ ακαδημαϊκού έτους 2023-2024, η Επιτροπή παρέλαβε συνολικά **πέντε (05) αιτήσεις φοιτητών/τριών** που υποβλήθηκαν στο ηλεκτρονικό σύστημα <https://praktiki-new.uop.gr/>. Η περίοδος δηλώσεων ήταν από 04.03.2024 έως και 19.04.2024 (https://ham.uop.gr/el/nea2/1277-15-2023-2024). Καμία αίτηση δεν ήταν εκπρόθεσμη, επομένως, η Επιτροπή προχώρησε σε αξιολόγηση **πέντε (05) αιτήσεων**.

Αρχικά, η Επιτροπή έλεγξε εάν οι φοιτητές/τριες που υπέβαλαν αίτηση πληρούν τις προϋποθέσεις εκπόνησης της Πρακτικής Άσκησης, όπως αυτές εγκρίθηκαν από τη Συνέλευση του Τμήματος (8.2.2023 - 11η Συνεδρίαση) και ορίζονται στον Οδηγό Σπουδών (<http://ham.uop.gr/el/odigos-spoudon>) και στον Κανονισμό Πρακτικής Άσκησης του Προπτυχιακού Προγράμματος Σπουδών του Τμήματος του Ιστορίας, Αρχαιολογίας και Διαχείρισης Πολιτισμικών Αγαθών (<http://ham.uop.gr/el/2015-11-13-08-17-39>).

 Συγκεκριμένα, δικαίωμα συμμετοχής στην Πρακτική Άσκηση εαρινού εξαμήνου έχουν μόνο όσοι/ες:

* Οι φοιτητές θα πρέπει να προέρχονται από εξάμηνα κανονικής φοίτησης. Η ΠΑ είναι προαιρετική και προσφέρεται στο Στ΄ εξάμηνο του Προγράμματος Σπουδών ως μάθημα επιλογής.
* Οι φοιτητές δεν θα πρέπει να απασχολούνται σε οποιαδήποτε άλλη εργασία.
* Οι φοιτητές που έχουν πραγματοποιήσει παλαιότερα ΠΑ δεν έχουν δικαίωμα συμμετοχής εκ νέου.
* Η παρουσία των φοιτητών στη συνέντευξη δεν είναι υποχρεωτική και ως εκ τούτου δεν είναι μοριοδοτούμενη.
* Η επιλογή των φορέων γίνεται από τους ίδιους τους φοιτητές και εγκρίνεται από τον Τμηματικό Υπεύθυνο. Οι επιτυχόντες φοιτητές σε περίπτωση που δεν έχουν βρει φορέα απασχόλησης απευθύνονται στον Τμηματικό Υπεύθυνο για να τους φέρει σε επαφή με κάποιο φορέα.
* Δεν υπάρχουν προαπαιτούμενα μαθήματα.
* Απαγορεύεται η εκπόνηση της ΠΑ σε Υπηρεσίες των Ιδρυμάτων, καθώς και σε Εργαστήρια των Τμημάτων.
* Φορέας Υποδοχής ΔΕΝ μπορεί να είναι και ο Εργοδότης.

Με την αίτησή τους, όλοι/ες οι φοιτητές/τριες κατέθεσαν τα απαραίτητα δικαιολογητικά:

1. **Υπεύθυνη Δήλωση**

 2. **ΙΒΑΝ** Τραπέζης (είτε σαρωμένη φωτοτυπία της σελίδας του βιβλιαρίου τραπέζης είτε αντίστοιχη εκτύπωση από τις ηλεκτρονικές υπηρεσίες της τράπεζας όπου φαίνεται ευκρινώς το όνομα του φοιτητή/τριας και το ΙΒΑΝ)

 3. **Αριθμό Φορολογικού Μητρώου** (είτε εκτύπωση από την ΑΑΔΕ της υπο-επιλογής «Στοιχεία Φυσικού Προσώπου» στην επιλογή «Μητρώο & Επικοινωνία» είτε έγγραφο όπως Ε1, ή εκκαθαριστικό όπου φαίνεται το όνομα και το ΑΦΜ).

**ΘΕΜΑ 2: Αξιολόγηση αιτήσεων των φοιτητών για συμμετοχή στην πράξη** «**Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου για το ακαδημαϊκό έτος 2022‐2023».**

Η Επιτροπή αποφάσισε την έγκριση της εκπόνησης Πρακτικής Άσκησης μέσω ΕΣΠΑ και των **πέντε (05) αιτούντων**. Οι θέσεις που κατανεμήθηκαν στο τμήμα από το πρόγραμμα ΕΣΠΑ «ΠΡΑΚΤΙΚΗ ΑΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΑΚ.ΕΤΩΝ 2022-2023 & 2023 -2024», είναι δεκαπέντε (15) και ο αριθμός των αιτήσεων στην πλατφόρμα είναι **πέντε (05)** οπότε και υπολείπονται των διαθέσιμων θέσεων, **άρα** γίνονται όλες δεκτές οι αιτήσεις εφόσον πληρούν και τις απαιτούμενες προϋποθέσεις.

Τα Κριτήρια για την κατάταξη των φοιτητών για διεξαγωγή Πρακτικής Άσκησης μέσω ΕΣΠΑ, όπως αποφασίστηκαν στη Συνέλευση του Τμήματος (8.2.2023 - 11η Συνεδρίαση) και καθορίζονται στο άρθρο 4.1 του Γενικού Κανονισμού Πρακτικής Άσκησης, έχουν ως εξής:

* **Κριτήριο 1ο:Σταθμισμένος Μέσος όρος (Σ.Μ.Ο.)** των μαθημάτων στα οποία έχει καταχωρηθεί βαθμολογία στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο Σταθμισμένος Μέσος Όρος των μαθημάτων προκύπτει από το βαθμό κάθε μαθήματος σταθμισμένου με το φόρτο ECTS του μαθήματος. Το κριτήριο έχει βαρύτητα 50%.
* **Κριτήριο 2ο:Σύνολο Ακαδημαϊκών Μονάδων ECTS** που έχει συγκεντρώσει ο/η φοιτητής/τρια ως ποσοστό των μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%.
* **Κριτήριο 3ο:Το έτος σπουδών του/της φοιτητή/τριας.** 100 μονάδες εάν ο φοιτητής βρίσκεται μέχρι το Ν έτος σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.
* Ειδικά για φοιτητές/τριες που ανήκουν σε κατηγορία ΑΜΕΑ δεν ισχύει η παραπάνω μοριοδότηση και προηγούνται στην επιλογή.

 **Μία φοιτήτρια ανήκει σε κατηγορία ΑΜΕΑ (αριθμός κατάταξης 1) προσκομίζοντας σχετικό τεκμήριο.**

Σύμφωνα με τα κριτήρια αξιολόγησης της πρόσκλησης και κατόπιν ελέγχου των δικαιολογητικών, καταρτίστηκε με ομόφωνη απόφαση, ο παρακάτω συνημμένος πίνακας (Πίνακας 1.) αξιολογικής κατάταξης των υποψηφίων, ο οποίος αποτελεί αναπόσπαστο μέρος του παρόντος πρακτικού στον οποίο αναγράφονται οι επιλεγέντες φοιτητές/τριες με σειρά κατάταξης και ο ορισμός του **Επόπτη Καθηγητή** στο πρόσωπο του κ. Αθανασίου Χρήστου.

Μετά την παρέλευση του χρονικού διαστήματος για την υποβολή ενστάσεων, εφόσον δεν κατατεθούν ενστάσεις, τα προσωρινά αποτελέσματα καθίστανται οριστικά.

Σύμφωνα με το άρθρο 4.3 του Κανονισμού Εκπόνησης Πρακτικής Άσκησης, οι φοιτητές/τριες που επιθυμούν μπορούν να υποβάλλουν ένσταση σε σχέση με την σειρά προτεραιότητας για ένταξη στο χρηματοδοτούμενο πρόγραμμα μπορούν να το κάνουν στο χρονικό διάστημα από **τις 01/05/2024** έως και **10/05/2024**. Η ένσταση υποβάλλεται στην Γραμματεία του Τμήματος Ιστορίας, Αρχαιολογίας και Διαχείρισης Πολιτισμικών Αγαθών ηλεκτρονικά (μέσω μηνύματος ηλεκτρονικού ταχυδρομείου) στην ηλεκτρονική διεύθυνση hamcc-secr@uop.gr. Η Επιτροπή Ενστάσεων Πρακτικής Άσκησης του Τμήματος που ορίστηκε με την απόφαση της Συνέλευσης του Τμήματος (αριθ. 14/26-04-2023/2) αποτελείται από τους Αναστάσιο Νικολόπουλο, Πρόεδρο, Ιωάννα Σπηλιοπούλου, Γραμματέα, Χαραλαμπία Θλιβέρη, Μέλος και θα αναλάβει να αξιολογήσει τις ενστάσεις εφόσον υπάρξουν.

Στο σημείο αυτό και περί ώρας 12.30 έληξε η Συνεδρίαση, συντάχθηκε και υπογράφηκε το παρόν πρακτικό.

ΤΑ ΜΕΛΗ ΤΗΣ ΕΠΙΤΡΟΠΗΣ

Χρήστου Αθανάσιος Μακρή Ανδρονίκη Βαχαβιώλος Δημήτριος

**ΠΙΝΑΚΑΣ 1. ΚΑΤΑΤΑΞΗ ΦΟΙΤΗΤΩΝ ΤΩΝ ΟΠΟΙΩΝ ΕΓΚΡΙΘΗΚΕ Η ΠΡΑΚΤΙΚΗ ΑΣΚΗΣΗ ΜΕ ΤΟ ΧΡΗΜΑΤΟΔΟΤΟΥΜΕΝΟ ΠΡΟΓΡΑΜΜΑ ΕΣΠΑ ΓΙΑ ΤΗΝ ΠΕΡΙΟΔΟ ΕΑΡΙΝΟΥ ΕΞΑΜΗΝΟΥ ΑΚ. ΕΤΟΥΣ 2023-24, ΣΥΜΦΩΝΑ ΜΕ ΤΑ ΚΡΙΤΗΡΙΑ ΚΑΤΑΤΑΞΗΣ ΤΟΥ ΑΡΘΡΟΥ 4.1 ΤΟΥ ΓΕΝΙΚΟΥ ΚΑΝΟΝΙΣΜΟΥ ΠΡΑΚΤΙΚΗΣ ΑΣΚΗΣΗΣ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Κατάταξη** | **ΑΜ** | **Βαθμολογία (στα 100)** | **Κριτήριο 1ο Σταθμισμένος Μ.Ο.** | **Σταθμισμένος Μ.Ο. (στα 100)** | **Κριτήριο 2ο Σύνολο ECTS** | **Βαθμός από ECTS (στα 100)** | **Κριτήριο 3ο Εξάμηνο Φοίτησης** | **Βαθμός από Εξάμηνο Φοίτησης (στα 100)** | **Διάστημα υλοποίησης πρακτικής άσκησης** | **Α.Π.** |
| 1 | 1012202100101 | 72.222 | 7,6 | 76 | 109 | 60.56 | 6 | 100 | 01/07/24-31/08/24 | 1214/06-04-2024 |
| 2 | 1012202100012 | 79.056 | 7,5 | 75 | 142 | 78.89 | 6 | 100 | 01/07/24-31/08/24 | 1177/02-04-2024 |
| 3 | 1012202100002 | 74.889 | 7,2 | 72 | 130 | 72.22 | 6 | 100 | 01/07/24-31/08/24 | 1241/15-04-2024 |
| 4 | 1012202100064 | 67.500 | 7,1 | 71 | 99 | 55.00 | 6 | 100 | 01/07/24-31/08/24 | 1194/03-04-2024 |
| 5 | 1012202100051 | 62.111 | 8,6 | 86 | 41 | 22.78 | 6 | 100 | 01/07/24-31/08/24 | 1021/12-03-2024 |

**\*Η φοιτήτρια με αριθμό κατάταξης 1 ανήκει στην κατηγορία ΑΜΕΑ προσκομίζοντας σχετικό τεκμήριο.**